آمریکا ساوونما ناظیری جیمز متیس، سوریه‌نین ایدلیب شهرینه تشکیل ائدیلن شیمیایی سالدیری‌دان، رژیمی‌نین مسئول اولدوغونا هئچ شبهه اولمادیغینی سؤیله‌دی.
متیس ایله آمریکا مرکز گوجلر (CENTCOM) قوموتانی جوزف ووتل، پنتاگوندا، آمریکانین، سوریه رژیمینه عایید شعیرات هاوا پایگاهیندا تشکیل ائتدیگی موشک سالدیریسی ایلا باغلی بیر مطبوعات کونفرانسی تشکیل ائتدی.
ایدلیبدکی شیمیایی سالدیرینی کیمین ائتدیغییله باغلی اؤز آچیلاریندان‌ بیر بلیرسیزلیک اولمادیغینا دقت چکن متیس،
"شیمیایی سالدیری قراری‌نین وئریلمه‌سین‌دن و سالدیری‌نین اؤزون‌دن سوریه رژیمی‌نین مسئول اولدوغونا هئچ شبهه یوخدور." شکلینده دانیشدی.
متیس، بونونلا بیرلیکده آمریکانین سوریه‌دکی اؤنجه‌لیگینین دییشمدیگینی، داعشین یوخ ائدیلمه‌سی‌نین آمریکا میللی امنیتی باخیمین‌دان ان اهمیت‌لی اؤنجه‌لیک اولماغا داوام ائتدیگینی وورغولایا‌راق،
"آمریکانین سوریه‌دکی نیظامی سیاستی دییشمه‌ییب." ایفاده‌سینی ایستیفاده ائتدی.
آمریکانین، شیمیایی سیلاح ایستیفاده‌سی موضوعسوندا اولدوقجا حساس اولدوغونا ایشاره ائدن متیس، شیمیایی سیلاح‌لارین ایستیفاده‌سینی مانع تؤرتمک اوچون اؤلچولو نیظامی قارشیلیق وئرمه‌یه داوام ائده‌جک‌لرینی بیلدیردی.
بو آرادا، آغ ائو میللی امنیت شوراسی‌نین رسمی‌سی، مطبوعات منسوب‌لارینی معلوماتلاندیرما کونفرانسیندا، ایدلیب سارین گازی ایستیفاده ائدیلدیگی نتیجه‌سینه دقیق اولا‌راق چاتدیق‌لاری معلوماتینی پای‌لاشدی.
سارین گازی‌نین ایستیفاده ائدیلدیگینی گؤسترن دقیق دلیل‌لر اولدوغونو و بو گازین آنجاق سوریه رژیمی طرفین‌دن ایستیفاده ائدیلمیش اولا بیله‌جگینی ایضاح ائدن مسئولو،
"بؤلگه‌دکی داعش و دیگر ترور قروپ‌لاری‌نین الینده سارین اولدوغونو گؤسترن بیر قیمتلندیرمه‌میز یوخدور." دئدی.
اللرین‌دکی دلیل‌لره گؤره بو سالدیرینی بؤلگه‌دکی دولت-دیشی آکتورلارین یا دا بیر ترور تشکیلاتی‌نین ائتمدیگینی سؤیله‌ین مسئو‌لو، سوریه‌نین (ایمضالادیغی موقاویله‌یه اویغون گله‌رک) بوتون شیمیایی سیلاح‌لارینی الین‌دن چیخارمادیغیم آچیقجا معین اولدوغونو وورغولادی.
